ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_ din \_\_\_\_\_\_\_\_ 2025

# RAPORT DE SPECIALITATE

la proiectul de hotărâre

privind vânzarea prin licitație publică a unui spațiu și a cotelor indivize din părțile comune și terenul aferent acestuia, proprietatea privată a municipiului Câmpulung Moldovenesc,

situat în str. Calea Bucovinei nr. 65A, municipiul Câmpulung Moldovenesc,

cu destinația de cabinet medical de medicină de familie

**INIŢIATOR PROIECT DE HOTÃRÂRE:**

#### Primar, Negură Mihăiță

Analizând proiectul de hotărâre, aducem următoarele precizări:

Spațiul, care face obiectul prezentului proiect de hotărâre, are suprafața utilă de 52,79 mp fiind situat la parterul blocului din Calea Bucovinei nr. 65A, în intravilanul municipiului Câmpulung Moldovenesc.

Imobilul aparține domeniului privat al Municipiului Câmpulung Moldovenesc și se identifică cadastral cu nr. cad. 30178-C1-U27 și cota de ½ din CF 30178-C1-U28 Câmpulung Moldovenesc.

Și în anii anteriori spațiul a fost destinat desfășurării activităților medicale specifice medicinei de familie, contractul anterior închiat cu d. Tanasan Gabriela expirând în decembrie 2024. Se propune vânzarea imobilului, cu aceeași destinație, de cabinet medical de medicină de familie.

Modalitatea de acordare a vânzării este prin licitație publică, în conformitate cu prevederile legislației specifice în vigoare.

Direcția tehnică și urbanism consideră oportun proiectul de hotărâre, cu următoarele argumente:

* utilizarea adecvată a resurselor locale, din domeniul public și privat. O resursă importantă o reprezintă bunurile ce pot fi valorificate prin vânzare. Astfel se asigură venituri suplimentare la bugetul local.
* soluționarea favorabilă a cererilor pentru vânzarea spațiului.
* sprijinirea activităților specifice medicilor de familie și a pacienților acestora.
* valorificarea resurselor și a patrimoniului local, astfel încât să fie îmbunătățite condițiile de viață.

Argumentele aduse de inițiator sunt reale și pertinente.

|  |  |  |
| --- | --- | --- |
| Director executiv adjunct,  Istrate Luminița | Șef serviciu patrimoniu,  Niță Luminița | Compartiment administrare domeniul public și privat  Nuțescu Elvira |